জেরজেহ্ সংস্কৃতি
জেরজাহ্ সংস্কৃতি বা নাকাদা ২ বলতে নীল নদের পশ্চিম পাড়ে অবস্থিত প্রাগৈতিহাসিক মিশরীয় সমাধিক্ষেত্র জেরজাহ্-এর (অপর নাম জিরজা বা জিরজাহ্) একটি প্রত্নতাত্ত্বিক স্তরকে বোঝায়। অধুনা মিশর রাষ্ট্রের নিকটবর্তী শহর এল-জিরজেহ্-এর নামানুসারে এই সমাধিনগরীটির নামকরণ করা হয়েছে। ফাইউমের মরূদ্যানের কয়েক মাইল পূর্বে এই প্রত্নস্থলটি অবস্থিত। প্রত্নতত্ত্ববিদগণ জেরজেহ্ সংস্কৃতিকে একটি বস্তুগত সংস্কৃতি হিসেবে চিহ্নিত করেন। এটি প্রাগৈতিহাসিক নাগাদা সংস্কৃতির তিনটি স্তরের দ্বিতীয় স্তর বলে নাকাদা ২ নামেও পরিচিত। এই সংস্কৃতির পূর্ববর্তী স্তরটি আমরাতীয় সংস্কৃতি ("নাকাদা ১") এবং পরবর্তী স্তরটি নাকাদা ৩ ("প্রত্ন-রাজবংশীয়" বা "সেমাইনীয় সংস্কৃতি") নামে পরিচিত।